钦定古今图书集成/明伦汇编/氏族典/第281卷 > 《廖用贤尚友录》 > 汪义端
## 钦定古今图书集成/明伦汇编/氏族典/第281卷 > 《廖用贤尚友录》 > 汪义端

按《万姓统谱》：“义端字充之，为叔父作舟之后，甫弱冠，
遂登第。廷对第三人，授奉国军节度推官，迁枢密院
编修、太常丞，权吏部郎，改工部，知秀州，守池阳。召对，
除侍左郎官。绍兴四年，除监察御史，知太平州，改宁
国府，进华文阁待制。帅绍兴，除徽猷阁待制。”丁母忧，
服阕，起知婺州，帅隆兴，皆丐祠，知鄂州。到官未几，以
病卒，年五十八。